# II. volebné obdobie

Číslo: 1149/1998



37

# UZNESENIE NÁRODNEJ RADY SLOVENSKEJ REPUBLIKY

z 5. novembra 1998

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 192/1995 Zb. o zabezpečení záujmov štátu pri privatizácii strategicky dôležitých štátnych podnikov a akciových spoločností v znení neskorších predpisov (tlač 33) - *prvé čítanie*

#### Národná rada Slovenskej republiky

po prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 192/1995 Zb. o zabezpečení záujmov štátu pri privatizácii strategicky dôležitých štátnych podnikov a akciových spoločností v znení neskorších predpisov (tlač 33) v prvom čítaní

A. rozhodla, že

podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky

*prerokuje uvedený návrh zákona v druhom čítaní;*

B. prideľuje

podľa § 74 ods. 1 citovaného zákona

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 192/1995 Zb. o zabezpečení záujmov štátu pri privatizácii strategicky dôležitých štátnych podnikov a akciových spoločností v znení neskorších predpisov

na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárstvo, privatizáciu a podnikanie a

Výboru Národnej rady Slovenskej republiky pre pôdohospodárstvo;

C. určuje

podľa § 74 ods. 1 a 2 citovaného zákona

1. ako gestorský Výbor Národnej rady Slovenskej republiky pre pôdohospodárstvo, privatizáciu a podnikanie,

2. lehotu na prerokovanie uvedeného návrhu zákona vo výboroch v termíne ihneď s tým, že druhé a tretie čítanie sa uskutoční na 2. schôdzi Národnej rady Slovenskej republiky.

|  |  |
| --- | --- |
|  | \*Jozef Migaš v. r. |
|  | predseda |
|  | Národnej rady Slovenskej republiky |
| Overovatelia: |  |
| \*Marián Antecký v. r. |  |
| \*Ján Danko v. r. |  |